উপজেলা পরিষদ নির্বাচনের ২য় ধাপে আগামীকাল বৃহস্পতিবার মুন্সীগঞ্জ সদর ও শ্রীনগর উপজেলায় ভোটগ্রহণ অনুষ্ঠিত হবে। শান্তিপূর্ণ পরিবেশে অবাধ, সুষ্ঠু ও গ্রহণযোগ্য নির্বাচন অনুষ্ঠানের জন্য মুন্সীগঞ্জ নির্বাচন কমিশন ইতোমধ্যে সকল প্রস্তুতি সম্পন্ন করেছে। কেন্দ্রগুলোতে নির্বাচনী সামগ্রী পৌছে দেয়া হয়েছে। ভোটারদের ভোটদান নির্বিঘ্নে করতে নিরাপত্তা ব্যবস্থা জোরদার করা হয়েছে। মুন্সীগঞ্জ সদরে মোট ভোটার ২ লাখ ৫৬ হাজার ৬’শ। ভোট কেন্দ্র ১’শ ৬ টি। শ্রীনগরে ভোটার হচ্ছে ১ লাখ ৮৯ হাজার ৭’শ ৫২ জন। ভোট কেন্দ্র ৭৩ টি। বৃহস্পতিবার সকাল ৮টা থেকে বিকেল ৪টা পর্যন্ত টানা ভোটগ্রহণ চলবে। এরই মধ্যে প্রচার-প্রচারণাও বন্ধ করে দেয়া হয়েছে।আজ রাত ১২টার পরথেকে নির্বাচনী এলাকায় সকল ধরনের যানচলাচল বন্ধ থাকবে।